《百丈山》
宋代·袁陟

复岭逾崷崒，层崖遍屈盘。
寺当幽谷面，路指白云端。
树老苍天骨，蓝凝上帝冠。
右屏秋已冻，板屋夜多寒。
三宿孤不恋，千山远梦残。
惟悉钟动晓，西下见征鞍。

作者简介：洪州南昌人，字世弼，号遁翁。袁抗子。仁宗庆历六年进士。历当涂县令、太常博士，官终殿中丞。卒年三十四。刻苦好学，善为诗。有《遁翁集》。